Dadel, spek en varkworsie sosaties – Melkkos & Merlot
So paar dae terug sien ek spek met ’n swartpeper buitelagie by Woolies en dit gee vir my ’n idee. Langs die spek wink hulle varkworsies met kruie vir my en ek gryp hulle ook. Terug by die huis maak ek ‘duiwels’, maar in plaas van pruimedante gebruik ek vars dadels. Ek druk die worsievulsel uit en rol piepklein frikkadelletjies. Die lot kom op stokkies met heel salieblare en dan’s dit tyd vir die braai. ’n Bottel goeie borrels hierby en ek’s bitter gelukkig. Warm Kerswense vir almal. Ons praat weer in die nuwe jaar.
vars dadels, pitte verwyder
spek (of pancetta as die Kersbonus koevert dik was)
Sny elke reep spek in die helfte met die lengte langs. Draai om dadels. Maak jou hande effe nat en rol klein frikkadelle met die varkworsievleis. Steek op stokkies met salieblare tussenin en verf lig met olie. (NB: as jy houtstokkies gebruik week hulle eers in water vir 30 minute anders brand hulle.) Plaas onder ’n rooster of op die braai en draai gereeld tot alkant goudbruin en gaar.
Lizet Hartley	2018-12-18T13:59:04+00:00	Dinsdag, 18 Desember 2018|Knagerig|Tags: Spek, Vark|2 Comments
Ansie du Toit Desember 21, 2018 at 7:43 vm - Reply
Heerlik en maklik, dankie! Ek geniet jou blog, al is ek geen kosmaker!
Lizet Hartley Januarie 25, 2019 at 7:24 vm - Reply
So bly Ansie.